《奉寄崔伯易》
宋代·王令

功业尝闻亦有时，可能天命出依违。
终看世态真何道，不得吾心自合归。
廊庙得逢应有义，草茅虽老尚知非。
秋来客况无他异，时向西风诵式微。

作者简介：王令（1032～1059）北宋诗人。初字钟美，后改字逢原。原籍元城（今河北大名）。 5岁丧父母，随其叔祖王乙居广陵（今江苏扬州）。长大后在天长、高邮等地以教学为生，有治国安民之志。王安石对其文章和为人皆甚推重。有《广陵先生文章》、《十七史蒙求》。